Пенчо Славейков
Отсреща, дето стръмно се извива…

chitanka.info

Отсреща, дето стръмно се извива

пътеката по скута на баира,

под сянката на тъмнолиста слива,

прохладно, тихо изворче извира.

Моравата самотно там що вене,

към всякой пътник гледа завистливо,

а изворчето шепне: тук при мене,

как сладко, ах, как чудно се почива!

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.